b'\n_START_ARTICLE_\n\xc4\x8ceng Hao\n_START_SECTION_\n\xc5\xbdivljenje\n_START_PARAGRAPH_\nHaojev dedek je bil okro\xc5\xbeni sodnik v okro\xc5\xbeju Huangpi. Njegov o\xc4\x8de Cheng Xiang (\xe7\xa8\x8b\xe7\x8f\xa6) je bil v tistem \xc4\x8dasu \xc5\xa1e vedno premlad in se ni mogel vrniti v doma\xc4\x8di Luoyang zato je bil prisiljen odra\xc5\xa1\xc4\x8dati v Huangpiju. Pozneje je postal okro\xc5\xbeni sodnik (Kitajsko: \xe7\xb8\xa3\xe5\xb0\x89; pinyin: xi\xc3\xa0nw\xc3\xa8i), v tem \xc4\x8dasu sta se mu rodila tudi sinova Hao in Yi. Leta 1057 je Hao uspe\xc5\xa1no opravil zahteven cesarski izpit (\xe7\xa7\x91\xe8\x88\x89) in se tako vklju\xc4\x8dil med mandarinsko uradni\xc5\xa1tvo. Uspe\xc5\xa1no je slu\xc5\xbeil kot upravni referent v okro\xc5\xbeju Hu, Shaanxi, kasneje v okro\xc5\xbeju Shangyuan (obmo\xc4\x8dje se sedaj imenuje Nanjing), kot uravni direktor v okro\xc5\xbeju Zezhou. Hkrati je imel pooblastila ministra za protokol, cenzorska, dav\xc4\x8dna in carinska pooblastila ter \xc5\xa1e ostale polo\xc5\xbeaje._NEWLINE_V mladosti je bil s svojim mlaj\xc5\xa1im bratom \xc5\xa1tudent enega od tvorcev kozmologije Zhou Dunyija. Njegova filozofija je zmes dualizma med vsem, kar je neoprijemljivo, in med tem, kar je oprijemljivo in hkrati panteizma (verjeti da je vse, kar je neoprijemljivo ista stvar, kot na primer bog/nebo (tian \xe5\xa4\xa9), \xc4\x8dlove\xc5\xa1ka narava, \xc4\x8dustva, ravnanja, gibanje, dru\xc5\xbebene vloge in odnosi, naklju\xc4\x8dje itd., in da je tak\xc5\xa1no enotno, univerzalno na\xc4\x8delo li (\xe7\x90\x86) v vsem kar je razumno (in ne v transcendentni realnosti kakor v platonizmu); med njegovimi citati so "izven daoja ni stvari in izven svari ni daoja", "mi pravimo, da je dobro da poudarjajo \xc4\x8dudovito skrivnost na\xc4\x8dela v deset tiso\xc4\x8dih stvareh, prav tako kot pravimo vladar (di, \xe5\xb8\x9d), da karakteriziramo, da je vladar dogodkov" in "v smislu resni\xc4\x8dnosti je sprememba; v smislu na\xc4\x8dela je dao; v smislu svoje funkcije je bog; v smislu svoje usode, je \xc4\x8dlove\xc5\xa1ko bitje in je \xc4\x8dlove\xc5\xa1ka narava"._NEWLINE_Brata Cheng Hao in Cheng Yi sta bila med za\xc4\x8detniki neokonfucijanstva, ki je uspevalo v dinastiji Song in svoj vrh ter sintezo doseglo z Zhu Xijem (\xe6\x9c\xb1\xe7\x86\xb9, 1130-1200). Brata sta bila ve\xc4\x8dkrat omenjena kot "dva Chenga" (Kitajsko: \xe4\xba\x8c\xe7\xa8\x8b), ali samostojno kot "Cheng starej\xc5\xa1i" (Kitajsko: \xe5\xa4\xa7\xe7\xa8\x8b) in "Cheng mlaj\xc5\xa1i" (Kitajsko: \xe5\xb0\x8f\xe7\xa8\x8b). Kadar se nista ukvarjala s politiko ali ekonomijo, kjer sta oba bila izrazito konzervativnih prepri\xc4\x8danj, sta v veliki meri obravnavala kozmologijo in v \xc4\x8dasu prilagojenem kontekstu uporabila konfucijanske koncepte za njuno preu\xc4\x8devanje nebesnih teles. Prevzela sta sredi\xc5\xa1\xc4\x8dni koncept konfucijanstva Bo\xc5\xbeanskega in Naravnega Reda, imenovanega li (\xe7\x90\x86) in ga povezala s konceptom neba/nebes (tian, \xe5\xa4\xa9) ter ju s tem izena\xc4\x8dil. Hao je ustanovil \xc5\xa1oli v okro\xc5\xbejih Fugou in Songyang (dana\xc5\xa1nji Dengfeng). Skozi svoje \xc5\xbeivljenje je bil mnenja, da sta \xc5\xa1tudij in mentorstvo potrebna, da mo\xc5\xa1ki lahko postane modrec, neko\xc4\x8d je napisal: "\xc5\xa0tudije vrhunskega mo\xc5\xbea morajo prispeti preko modrosti in \xc5\xa1ele nato preko svojega intelekta oz. razuma; V primeru, da \xc5\xa1tudije ne pridejo preko modrosti ampak le preko razuma, je vse izgubljeno." Hao je umrl leta 1085 v starosti triinpetdeset let.\xc2\xa0'